፪፡፡ ተአምሪሃ ለእግዝእትነ ቅድስት ወድንግል በክልኤ፡ ማርያም ወላዲተ አምላክ፡፡ ጸሎታ ወበረከታ ወምሕረተ ፍቁር ወልዳ የሀሉ ምስለ ገብራ፡ ሕዝቅያስ ለዓለመ ዓለም አሜን፡፡ ወሀሎ አሐዱ ብእሲ ገባራዊ ዘኮነ ያ ወትር ኵሎ ዕለተ ሰላማ ለእግ ዝእትነ ቅድስት ወድንግል በክልኤ ማርያም፡ ወላዲተ አምላክ፡፡ ሰርከ፡ ወነግሃ ወመንፈቀ መዐልት፡፡ ወነበረ ከመዝ፡ ብዙኃ መዋዕለ ወአሐተ፡ ዕለተ እቤላ ኦእግዝእትየ መስተሣሕልት አንሰ እሁብ ወትረ ከመዝ ሰላመኪ ዘእበለ ሐና ወአንቲሰ ለምንት ዘኢታገብኢ ሊተ፡ ሰላምየ፡፡ ወሶበ ወጠነ ወይቤላ ሰላመ እግዝእትነ ቅድስት ወድንግል በክልኤ ማርያም ወላዲተ አምላክ እስከ ሶበ በስሐ ኅበ ይብል ቡርክት አንቲ እምአንስት፡፡ ወትቤሎ ቡሩክ አንተኒ እምእደው፡፡ ወተናገረቶ፡ እምውስተ ሥዕል፡፡ እግዝእትነ ቅድስት ድንግል በክልኤ ማርያም፡ ወላዲተ አምላክ ዘንተ ሠለስተ ጊዜያተ፡፡ ወሶበ ሰምዓ እግዝእትነ ቅድስት ወድንግል በክልኤ፡ ማርያም ወላዲተ አምላክ፡፡ ሰገደ በገጹ ቅድሜሃ ወነስሐ በእንተ ዘተናገራ ወበእንተ ድፍረቱ፡፡ ወባሕቱ፡ ኮነ ያፈቅራ ለእግዝእትነ ቅድስት ወድንግል፡ በክልኤ ማርያም፡ ወላዲተ አምላክ፡፡ እምቀዲሙ ወወሰከ ዲበ መልእክታ ፈድፋደ እስከ አዕረፈ ወድኅነ እምዝንቱ ዓለም ኃላፊ፡፡ በስእለታ ለእግዝእትነ ቅድስት ወድንግል በክልኤ፡ ማርያም ወላዲተ አምላክ፡፡ ጸሎታ ወበረከታ የሀሉ ምስለ ገብራ ሕዝቅያስ ለዓለመ ዓለም አሜን፡፡…….. ሶበ ወሀበኪ ዘልፈ ሰላመ መልአከ ብስራታዊ፡፡ ፍቁርኪ ገባራዊ፡፡ ከመ ባረኪዮ ቅድመ ማርያም መጽሐፈ ሐዊ፡፡ ባርክኒ እግዝእትየ ምለ ወልድኪ ናዝራዊ በበረከቶሙ ለይሁዳ ወሌዊ፡፡ ፫፡፡ ተአምራውሃ ለእግዝእትነ ቅድስት ወድንግል በክልኤ ማርያም ወላዲተ፡ አምላክ ጸሎታ ወበረከታ ወምሕረተ ፍቁር ወልዳ የሀሉ ምስለ ገብራ ሕዝቅያስ ለዓለመ ዓለም አሜን፡፡ ወሀሎ ለዕብራዊ በሀገረ አክሚም ዘያፈቅራ ለእግዝእትነ ቅድስት ወድንግል በክልኤ ማርያም ወላዲተ፡ አምላክ እምስርወ ልቡ፡፡ ወኢያፀርዕ እምልሳኑ ዝክረ ስማ በፍርሃት ወበረዓድ ወበጊዜ ይሰግድ ላቲ ይኤምኅ ምድረ በእንተ ክብረ ስማ ወካህን ብእሲሁ ወይትለዓክ ለቤተ ክርስቲያን በንጽሕ ጊዜ ዕጣን ወቍርባን፡፡ ወሶበ ኃለፈ መዋዕለ ውርዙቱ ኃጥአ ኃይለ ወዕነ ቀ እመረ ሊቀ ጳጳሳት ከመ ደክመ ወስዕነ ቀዊመ ደመረ ሎቱ ክልኤተ ዲያቆናተ ከመ ይትራድ እዎ፡፡ ወውእተ አሐደ ዕለተ እንዘ ይሴብሕ ስማ ለእግዝትነ ቅድስት ወድንግል በክልኤ ማርያም ወላዲተ አምላክ፡፡ ሰገደ ዲበ ምድር ወወድቀ በእንግድዓሁ ወተሰብረ አፅመ ዘባኑ ወጸርሐ በልዑል ቃል ወይቤ ኦእግዝእትየ ማርያም ንዒ ርድእኒ እምድቀትየ፡፡ ወበጊዜሃ ተርእየቶ እግዝእትነ ቅድስት ወድንግል በክልኤ ማርያም ቀዊማ በየማነ ምሥዋዕ ወመጠወቶ እዴሃ ወገሰሰቶ ስቡረ ዓፅመ ዘባኑ ወአሕየወቶ ወቀፀበቶ ከመ ይሑር ወይቁም መንገለ የማነ ምሥዋዕ ቅሩበ ኅቤሃ፡፡ ወሶቤሃ ተፈሥሐ ጥቀ ወርእየ አንከረ ወተደመ እምስነ ላህያ ወእምብርሃን ዘላዕሌሃ ወተኀደሰ ርስዕ ናሁ ወኮነ ወሬዛ ኃያለ፡፡ ወነበረ እንዘ ለቤተ ክርስቲያን ዘእግዝእትነ ቅድስት ወድንግል በክልኤ ማርያም በኩሉ መዋዕለ ሕይወቱ፡፡ ወወሰከቶ እምዲበ ዓመታቲሁ ምዕተ ወሠላሳ ዓመተ፡፡ ወኵሉ መዋዕለ ሕይወቱ ክልኤ ምዕተ ወሠላሳ ዓመተ፡፡ ወእምዝ አዕረፈ በሰላም ወፈለሰ እምዝንቱ ዓለም ኃላፊ፡፡ ውስተ ሕይወት ዘለዓለም፡፡ ጸሎታ ወበረከታ ወምሕረተ ፍቁር ወልዳ የሁሉ ምስለ ገብራ ሕዝቅያስ ለዓለመ ዓለም አሜን፡፡ ዕብራዊ ብፁዕ ውስተ ምድረ አክሚም ዘልህቀ፡፡ እንዘ ይሴብሕ ስመኪ ሶበ ሰገደ ወወድቀ፡፡ ከመ አስተርአይኪዮ ቅድመ ወተናበብኪዮ ጽድቀ፡፡ ማርያም አስተርእይኒ ኅበ ረሰይኩ ምርፋቀ፡፡ እስመ ሕሊናየ ዘንተ አይስተሐምም ጥቀ፡፡………….